|  |  |  |  |
| --- | --- | --- | --- |
| Rīgā | 03.09.2021 | Nr. | 03.1-03/145 |
| uz | 19.08.2021. | Nr. | VSS-754, prot. Nr. 29, 5.§ |

Finanšu ministrijai

Par likumprojektu “Eiropas Savienības fondu 2021.-2027.gada plānošanas perioda vadības likums”

Satiksmes ministrija ir izvērtējusi Finanšu ministrijas sagatavoto likumprojektu "Eiropas Savienības fondu 2021.-2027.gada plānošanas perioda vadības likums" (turpmāk - Likumprojekts) un izsaka šādus iebildumus:

1. Saskaņā ar Likumprojekta 12.panta trešās daļas 2.punktu atbildīgās iestādes pienākums ir nodrošināt investīciju mērķa rezultātu sasniegšanu. Lūdzam sniegt skaidrojumu, ko saprot ar investīciju mērķa rezultātiem, ņemot vērā, ka Eiropas Savienības fondu 2021.-2027.gada plānošanas perioda plānošanas dokumentos investīciju mērķa rezultāti nav minēti.
2. Saskaņā ar Likumprojekta 12.panta trešās daļas 12.punktu atbildīgās iestādes pienākums atbilstoši kompetencei nodrošināt Eiropas Savienības fondu ieguldījumu tematisko izvērtēšanu. Savukārt Likumprojekta 11.panta otrās daļas 12.punktā noteikts identisks vadošās iestādes pienākums nodrošināt Eiropas Savienības fondu ieguldījumu izvērtēšanu saskaņā ar Eiropas Parlamenta un Padomes 2021.gada 24.jūnija regulas (ES) Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai 44.panta 1.punkta prasībām.

Ņemot vērā, ka atbildīgās un vadošās iestādes starpā pienākumi pārklājas, lūdzam Likumprojekta sākotnējās ietekmes novērtējuma ziņojumā (anotācijā) precīzi skaidrot atbildīgās iestādes veiktā ieguldījuma tematiskā izvērtējuma tvērumu un pamatojumu.

Valsts sekretāre I. Stepanova

Jēkabsons 67028044

atis.jekabsons@sam.gov.lv

Suharževska, 67028253

beatrise.suharzevska@sam.gov.lv

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU